Japan Mungdan Kaw Kani Nanghpam Amu Hte Thai Mungdan Masha Ni Shani Shagu Rim Hkrum
Thai Mungdan masha ni gaw shani shagu ngu na daram Japan Mungdan de kani nanghpam lagu gun shalai ai majaw rim hkrum nga ai re, rim hkrum ai masha ni gaw dasang htaw ginlen ai masha ni hte masu hkrum nna kani nanghpam gun shalai ang ai masha ni mung lawm ai lam Japan Mungdan na Thai Mungdan sumtsan salang rung kawn sadi jaw ndau da ai re.
Lai wa sai bat laman Japan Mungdan nbungli daru ni hkan Thai Mungdan masha ni shani shagu ngu na daram rim hkrum nga ai re, nkau nhtoi hta lani mi laman sha masha law law rim hkrum ai lam mung nga ai re, rim hkrum ai masha ni hta Num, La, Ramma hte Asak kaba ai ni du hkra lawm ai re, nkau gaw masu hkrum nna gun shalai shangun ai, nkau gaw masing nga nga kani nanghpam htaw ginlen ai re, Kani nanghpam Amu gaw Japan Mungdan hta mara ari grai kaba ai re majaw Japan Mungdan de Kani nanghpam nhtaw shang wa na matu Tokyo Muklum na Thai Mungdan Sumtsan salang rung kawn ndau wa sai re.
Lai wa sai 2017 October shata kaw nna Thai Mungdan masha ni gaw Visa n-ra ai sha Japan Mungdan de nhtoi (15) ya buhkawm ahkawng lu ai re, ndai ahkaw ahkang hpe la nna tara nshang bungli lagu galaw hkawm ai masha ni mung law law nga ai sha n-ga Kani nanghpam lagu htaw ginlen ai masha ni mung nga ma ai re, Thai Mungdan kaw kani nanghpam hte seng ai mara amu gaw yawm htum htawng dam (10) ning rai nna Japan Gumhpraw yawm htum Yen Wan (3) shawa hkrum mai ai re hpe chye lu ai.
kac_Latn kac_Latn kac_Latn kac_Latn